Carlo Azeglio Ciampi
Store norske leksikon,Historie,Verdens historie og samtidshistorie,Europa,Italias historie,Italias samtidshistorie
Carlo Azeglio Ciampi var en italiensk politiker. Han var Italias president fra 1999 til 2006, statsminister fra 1993 til 1994 og økonomiminister fra 1996 til 1999.
Ciampi var sjef for den italienske sentralbanken (Banca d'Italia) fra 1979 til 1993. Han var i utgangspunktet partipolitisk uavhengig, og i kjølvannet av den store korrupsjonsskandalen som rammet italiensk politikk i 1992, fikk han i 1993 i oppdrag å danne ny regjering i Italia. Han ble etterfulgt av Silvio Berlusconi i 1994, men kom tilbake som statsråd med ansvar for økonomi i Romano Prodis regjering i 1996. Ciampi har fått mye av æren for at Italia kom med i den europeiske pengeunionen.Carlo Azeglio Ciampi ble valgt til landets statsoverhode i 1999, og var en populær president med bred støtte i befolkningen. Han ble etterfulgt av Giorgio Napolitano i 2006. Les mer i Store norske leksikon Italias historie fra 1945 til 1990 Italias historie etter 1990 Italias politiske system Statsoverhoder i Italia Statsministre i Italia